শ্রেষ্ঠ নারী নেপথ্য সঙ্গীতশিল্পী বিভাগে জি সিনে পুরস্কার
শ্রেষ্ঠ নারী নেপথ্য সঙ্গীতশিল্পী বিভাগে জি সিনে পুরস্কার ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস প্রদত্ত বাৎসরিক পুরস্কার, যা হিন্দি চলচ্চিত্র শিল্পে কাজ করেন এমন নারী নেপথ্য সঙ্গীতশিল্পীকে প্রদান করা হয়। জুরি একটি সংক্ষিপ্ত তালিকা থেকে বিজয়ী নির্বাচন করেন এবং বার্ষিক জি সিনে পুরস্কার অনুষ্ঠানে তার/তাদের নাম ঘোষণা করা হয়। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি। এই বিভাগে প্রথম পুরস্কার বিজয়ী লতা মঙ্গেশকর দিল তো পাগল হ্যায় (১৯৯৭)-এর শিরোনাম গানে কণ্ঠ দিয়ে এই পুরস্কার অর্জন করেন। শ্রেয়া ঘোষাল ২০১২ থেকে ২০১৬ পর্যন্ত টানা চারটি জয় সহ এই বিভাগে সর্বাধিক আটবার পুরস্কার অর্জন করেছেন। সাম্প্রতিক বিজয়ী শিল্পা রাও জাওয়ান (২০২৩) চলচ্চিত্রের "বেশরম রং" গানে কণ্ঠ দিয়ে এই পুরস্কার অর্জন করেন।